**จูลี แอนน์ สมิธ** (อังกฤษ: Julie Anne Smith;เกิดวันที่ 3 ธันวาคม ค.ศ. 1960) หรือชื่อในการแสดงคือ **จูลีแอนน์ มัวร์** (อังกฤษ: Julianne Moore, จากการนำชื่อแม่คือ แอนน์ มาต่อท้ายชื่อจริงของเธอ และตามด้วยชื่อกลางของพ่อคือ มัวร์) เป็นนักแสดงชาวอเมริกัน–สกอตแลนด์ ได้รับการเสนอชื่อเข้าชิงรางวัลออสการ์มาแล้ว 5 ครั้ง โดยเธอได้รับรางวัลออสการ์ สาขานักแสดงนำหญิงยอดเยี่ยม จากเรื่อง *อลิซ ไม่ลืม* (ค.ศ. 2014) และได้รับรางวัลเอมมี 2 ครั้ง (ทั้งรางวัลเดย์ไทม์เอมมี และ รางวัลไพรม์ไทม์เอมมี) รวมทั้งยังเคยได้รับรางวัลลูกโลกทองคำ, รางวัลแบฟตาและรางวัลแซกอวอร์ดส์

หลังจากเธอจบการศึกษาศิลปกรรมศาสตรบัณฑิต สาขาการละคร จากมหาวิทยาลัยบอสตัน เธอก็เริ่มมีผลงานการแสดงในละครโทรทัศน์ที่ออกอากาศทางสถานีเอบีซีและซีบีเอส ตั้งแต่ปี ค.ศ. 1984–1988 โดยเธอได้รับรางวัลเดย์ไทม์เอมมี สาขานักแสดงหญิงบทไร้เดียงสายอดเยี่ยม (Outstanding Ingenue) ประเภทซีรีย์ดรามา ในปี ค.ศ. 1988 จากละครชุดเรื่อง *แอสเดอะเวิลด์เทินส์* และได้แสดงภาพยนตร์เรื่องแรกกับค่ายพาราเมาต์พิกเจอส์ใน *อาถรรพ์ ตำนานมรณะ* (ค.ศ. 1990) ตามมาด้วยการรับบทตัวประกอบและนักแสดงสมทบในภาพยนตร์เรื่องอื่นๆเช่น *มือคู่นี้ เลี้ยงเป็นเลี้ยงตาย* (ค.ศ. 1992), *มาดอนน่า ร้อนปกติที่ไม่ปกติ*, *เบนนี่ กับ จูน คู่หัวใจพรหมลิขิต* และ *ขึ้นทำเนียบจับตาย* (ค.ศ. 1993) จนกระทั่งเธอเริ่มมีชื่อเสียงจากการรับบทนักแสดงนำเป็นครั้งแรกใน *วานยา ออน โฟตีเซคันด์ สตรีท* (ค.ศ. 1994) ที่สร้างจากบทละครเรื่อง"ลุงวานยา" ของอันตอน เชคอฟ และได้แสดงนำใน *เซฟ ไม่ตายก็เหมือนตาย* (ค.ศ. 1995) รวมถึงแสดงนำคู่กับฮิว แกรนต์ใน *รักน้องต้องป่องได้* (ค.ศ. 1995) และการรับบทเป็น "ดร.ซาราห์ ฮาร์ดิง" ใน *เดอะ ลอสต์ เวิล์ด จูราสสิค พาร์ค* (ค.ศ. 1997)

โดยในระหว่างช่วงกลางยุคคริสต์ทศวรรษ 1990 ถึงช่วงต้นยุคคริสต์ทศวรรษ 2000 เป็นช่วงที่เธอประสบความสำเร็จมากที่สุดโดยในช่วงดังกล่าวเธอได้รับการเสนอชื่อให้เข้าชิงรางวัลออสการ์ถึง 4 ครั้ง จากเรื่อง *บูกี้ไนท์* (ค.ศ. 1997), *สุดทางรัก* (ค.ศ. 1999), *สวรรค์ลิขิตพิศวาส* (ค.ศ. 2002) และ *ลิขิตชีวิตเหนือกาลเวลา* (ค.ศ. 2002) นอกจากนี้ยังมีผลงานภาพยนตร์ที่ประสบความสำเร็จเรื่องอื่นๆเช่น *เดอะ บิ๊ก เลโบสกี* (ค.ศ. 1998), *เทพบุตรแม็กโนเลีย* (ค.ศ. 1999), *อำมหิตลั่นโลก* (ค.ศ. 2001), *พลิกวิกฤต ขีดชะตาโลก* (ค.ศ. 2006), *ชายโสด หัวใจไม่ลืมนาย* (ค.ศ. 2009), *เดอะ คิดส์ อาร์ ออลล์ ไรต์* (ค.ศ. 2010) และ *โง่เซ่อบ้า เพราะว่าความรัก* (ค.ศ. 2011) จากนั้นเธอได้รับรางวัลไพรม์ไทม์เอมมี สาขานักแสดงนำหญิงยอดเยี่ยม ประเภทภาพยนตร์ทางโทรทัศน์ จากการรับบทเป็น แซราห์ เพลิน ในภาพยนตร์เรื่อง เกมเชนจ์ ทางช่องเอชบีโอ (ค.ศ. 2012) ซึ่งนับเป็นการได้รับรางวัลเอมมีเป็นครั้งที่ 2 ของเธอ 

ในปี ค.ศ. 2014 เธอจะได้รับการเสนอชื่อให้เข้าชิงรางวัลออสการ์เป็นครั้งที่ 5 จากการแสดงนำในภาพยนตร์เรื่อง *อลิซ ไม่ลืม* ที่เธอต้องรับบทเป็น "อลิซ ฮาวแลนด์" ผู้หญิงที่มีอาการของโรคอัลไซเมอร์ ซึ่งการแสดงของเธอได้รับคำชื่นชมจากนักวิจารณ์ทั่วโลก ส่งผลให้เธอได้รับรางวัลออสการ์ สาขานักแสดงนำหญิงยอดเยี่ยม โดยนับเป็นการได้รับรางวัลออสการ์เป็นครั้งแรกของเธอ หลังจากการถูกเสนอชื่อเข้าชิงทั้งหมด 5 ครั้ง พร้อมกันนี้เธอยังได้รับรางวัลแบฟตา,รางวัลลูกโลกทองคำและรางวัลแซกอวอร์ดส์ ก่อนที่ผลงานต่อมาของเธอในเรื่อง *มายาวิปลาส* ที่ออกฉายในปีเดียวกันยังคงได้รับกระแสชื่นชมและทำให้เธอได้รับรางวัลนักแสดงนำหญิงยอดเยี่ยมจากเทศกาลภาพยนตร์กาน นอกจากนี้เธอยังเป็นส่วนหนึ่งของชุดภาพยนตร์ *เกมล่าเกม* โดยเธอรับบทเป็น "ประธานาธิบดีหญิง อัลมา คอยน์" ใน *เกมล่าเกม: ม็อกกิ้งเจย์ ภาค 1–2* (2014–2015)

จูลีแอนน์ มัวร์ เคยถูกนิตยสารไทม์จัดอันดับให้อยู่ใน *100 บุคคลที่ทรงอิทธิพลมากที่สุดในโลก* ประจำปี 2020 และ เดอะนิวยอร์กไทมส์ ได้รวมชื่อของเธอให้เป็นหนึ่งในนักแสดงหญิงที่ยิ่งใหญ่ที่สุดแห่งคริสต์ศตวรรษที่ 21 โดยเธอมีบุตร 2 คนกับ บาร์ท ฟรอยด์ลิช ผู้กำกับและผู้เขียนบทที่อายุน้อยกว่าเธอ 10 ปี

วัยเด็ก
-------

จูลีแอนน์ มัวร์ มีชื่อจริงว่า จูลี แอนน์ สมิธ เกิดเมื่อวันที่ 3 ธันวาคม ค.ศ. 1960 ในฟอร์ต แบรกก์ ซึ่งเป็นฐานทัพของกองทัพน้อยส่งกำลังทางอากาศที่ 18 ของกองทัพบกสหรัฐ ที่รัฐนอร์ทแคโรไลนา โดยเธอเป็นลูกคนโตจากจำนวน 3 คน ของ พันเอกปีเตอร์ มัวร์ สมิธ อดีตทหารพลร่ม ซึ่งต่อได้เป็นนายทหารพระธรรมนูญ และ นางแอนน์ เลิฟ สมิธ นักจิตวิทยาและนักสังคมสงเคราะห์ชาวสกอตแลนด์ ทำให้เธอถือสองสัญชาติทั้งอเมริกันจากพ่อที่เป็นนายทหารของกองทัพสหรัฐและบริติชจากแม่ผู้ให้กำเนิดที่เป็นชาวสกอตแลนด์

ในวัยเด็กเธอต้องย้ายที่อยู่บ่อยๆเนื่องจากอาชีพราชการทหารของพ่อที่ได้รับการแต่งตั้งโยกย้ายไปปฏิบัติหน้าที่ราชการในรัฐต่างๆ เช่นรัฐแอละแบมา, รัฐจอร์เจีย, รัฐเท็กซัส, รัฐเนแบรสกา, รัฐอะแลสกา, รัฐนิวยอร์ก, รัฐเวอร์จิเนีย รวมถึงประเทศปานามา ทำให้เธอต้องย้ายโรงเรียนในชั้นมัธยมถึง 9 ครั้ง จนกระทั่งเธออายุ 16 ปี เธอต้องย้ายไปเรียนต่อที่ต่างประเทศโดยย้ายจากรัฐเวอร์จิเนียไปเรียนต่อที่เมืองแฟรงก์เฟิร์ต ประเทศเยอรมนีตะวันตก เธอมีงานอดิเรกคือการอ่านหนังสือส่งผลให้เธอมีผลการเรียนดี และมีความคิดจะเป็นหมอ ต่อมาเธอเริ่มหันมาสนใจในการแสดงละคร โดยเริ่มจากการแสดงละครเวทีที่โรงเรียน ซึ่งเธอได้แสดงในละครเวทีเรื่อง *ตาร์ตุฟหรือผู้แอบอ้าง* ที่สร้างจากบทประพันธ์ของมอลีแยร์ และได้แสดงในละครโศกนาฏกรรมเรื่อง *มีเดีย* โดยยูริพิดีส

ด้วยคำแนะนำจากครูชาวอังกฤษของเธอที่โรงเรียนทำให้หลังจากเรียนจบชั้นมัธยม เธอจึงอยากเป็นนักแสดงละครเวที พ่อและแม่ของเธอจึงให้เธอกลับสหรัฐอเมริกาเพื่อไปเรียนต่อในสาขาการแสดง ที่มหาวิทยาลัยบอสตัน รัฐแมสซาชูเสตส์ จนจบศิลปกรรมศาสตรบัณฑิต ในปี ค.ศ. 1983

อาชีพนักแสดง
------------

### (1985–1993)

หลังเรียนจบมหาวิทยาลัย เธอย้ายไปที่นครนิวยอร์กและทำงานเป็นพนักงานเสิร์ฟ และสมัครเป็นสมาชิกของสมาคมกองทุนนักแสดง ซึ่งเป็นสหภาพแรงงานของกลุ่มนักแสดงละครเวที โดยเธอลงทะเบียนชื่อทางการแสดงว่า **จูลีแอนน์ มัวร์** อันเกิดจากการนำชื่อของแม่เธอคือ **แอนน์** มาต่อท้ายชื่อจริงของเธอที่ชื่อ **จูลี** เป็น **จูลีแอนน์** และนำชื่อกลางของพ่อเธอคือ **มัวร์** มาต่อหลังชื่อเธอกับแม่ เป็น **จูลีแอนน์ มัวร์**

จูลีแอนน์ มัวร์ เริ่มต้นจากการแสดงละครบรอดเวย์ขนาดเล็ก จนมีโอกาสได้แสดงในละครโทรทัศน์ที่ออกอากาศทางสถานีเอบีซีเรื่อง *เดอะ เอดจ์ ออฟ ไนท์* ในปี ค.ศ. 1984 และเริ่มได้รับความสนใจจากวงการบันเทิงสหรัฐเมื่อเธอได้แสดงในละครโทรทัศน์ของสถานีซีบีเอสเรื่อง *แอส เดอะ เวิลด์ เทินส์* (ค.ศ. 1985–1988) ซึ่งเธอรับบทเป็น "แฟรนนี ฮิวจ์" ต่อจากเทอรี ฟานเดนบอช นักแสดงหญิงที่เคยแสดงบทนี้ไว้ในปี 1983–84 การแสดงของเธอได้รับคำชื่นชมจากนักวิจารณ์ละครโทรทัศน์ส่งผลให้เธอได้รับรางวัลเดย์ไทม์เอมมี ในปี ค.ศ. 1988 โดยถือเป็นการได้รับรางวัลเอมมีเป็นครั้งแรกของเธอ นอกจากนี้เธอยังมีผลงานละครชุดของสถานีซีบีเอสเรื่อง *ไฟริษยา* (ค.ศ. 1987) ที่สร้างจากนวนิยายของจูดิธ ครานท์ซ

หลังจากที่เธอหมดสัญญากับละครโทรทัศน์เรื่อง *แอส เดอะ เวิลด์ เทินส์* เธอได้กลับไปแสดงละครเวทีในปี ค.ศ. 1988 ที่โรงละครกัทรี เมืองมินนีแอโพลิส ในเรื่อง *แฮมเลต* ที่สร้างจากบทละครของวิลเลียม เชกสเปียร์ โดยเธอรับบทเป็น "โอฟีเลีย" จนกระทั่งเธอมีโอกาสได้แสดงภาพยนตร์เป็นครั้งแรกในเรื่อง*อาถรรพ์ ตำนานมรณะ* (ค.ศ. 1990) ซึ่งเป็นภาพยนตร์ทุนต่ำของค่ายพาราเมาต์พิกเจอส์ และมีผลงานภาพยนตร์ที่เผยแพร่ทางโทรทัศน์ช่องเอชบีโอเรื่อง *นักสืบแห่งโลกมนต์ดำ* (ค.ศ. 1991)

ในปี 1992 เธอแสดงเป็นตัวละครสมทบที่มีบทเด่นในภาพยนตร์ระทึกขวัญเรื่อง *มือคู่นี้ เลี้ยงเป็นเลี้ยงตาย* ที่นำแสดงโดยแอนนาเบลลา โชรา โดยตัวภาพยนตร์ประสบความสำเร็จทางรายได้ เมื่อสามารถทำรายได้ทั่วโลกถึง 140 ล้านดอลลาร์ จากทุนสร้างเพียง 12 ล้านดอลลาร์ และเป็นภาพยนตร์ทำเงินสูงสุดในประเทศสหรัฐอเมริกาเป็นลำดับที่ 9 ของปี 1992 ส่งผลให้เธอเริ่มมีชื่อเสียงในวงการภาพยนตร์อเมริกัน และมีผลงานการแสดงบทสมทบในภาพยนตร์กระแสหลักของปี ค.ศ. 1993 ถึง 3 เรื่อง ได้แก่ *มาดอนน่า ร้อนปกติที่ไม่ปกติ* (นำแสดงโดย มาดอนนา และ วิลเลม เดโฟ), *เบนนี่ กับ จูน คู่หัวใจพรหมลิขิต* (นำแสดงโดย จอห์นนี เดปป์), *ขึ้นทำเนียบจับตาย* (นำแสดงโดย แฮร์ริสัน ฟอร์ด และ ทอมมี ลี โจนส์) รวมถึงแสดงในภาพยนตร์อิสระเรื่อง *ชอตคัตส์* ที่ทำให้เธอได้รับรางวัลลูกโลกทองคำ ที่มอบให้กับทีมนักแสดง และได้รับการเสนอชื่อให้เข้าชิงรางวัลอินดิเพนเดนต์สปิริตอะวอดส์ในสาขา นักแสดงสมทบหญิงยอดเยี่ยม โดยภาพยนตร์เรื่องนี้จัดเป็น 1 ใน 3 ภาพยนตร์ที่สร้างชื่อให้เธอมากที่ในยุคคริสต์ทศวรรษ 1990 นอกเหนือจาก *วานยา ออน โฟร์ตี้เซคันด์ สตรีท* และ *เซฟ ไม่ตายก็เหมือนตาย*

### (1994–1997)

จากความโดดเด่นของเธอในภาพยนตร์เรื่อง ชอตคัตส์ ทำให้เธอได้รับบทนักแสดงนำเป็นครั้งแรกใน *วานยา ออน โฟร์ตีเซคันด์ สตรีท* ที่สร้างจากนวนิยายเรื่อง "ลุงวานยา" ของ อันตอน เชคอฟ

ผลงานด้านการแสดง
----------------

ดูบทความหลักที่: ผลงานด้านการแสดงของจูเลียน มัวร์
* *Short Cuts* (1993)
* *Vanya on 42nd Street* (1994)
* *Safe* (1995)
* *Boogie Nights* (1997)
* Lost world (1997)
* *The Big Lebowski* (1998)
* *Magnolia* (1999)
* *The Hours* (2002)
* *Far from Heaven* (2002)
* *Children of Men* (2006)
* *A Single Man* (2009)
* *The Kids Are All Right* (2010)
* *What Maisie Knew* (2012)
* *Still Alice* (2014)

อ้างอิง
-------

1. ↑  Summerscale, Kate (October 13, 2007). "Julianne Moore: beneath the skin". *The Telegraph*. เก็บจากแหล่งเดิมเมื่อ August 26, 2013. สืบค้นเมื่อ August 26, 2013.
2. ↑  Mackenzie, Suzie (February 1, 2003). "The Hidden Star". *The Guardian*. เก็บจากแหล่งเดิมเมื่อ March 18, 2013. สืบค้นเมื่อ August 26, 2013.
3. ↑  Cochrane, Kira (October 28, 2010). "Julianne Moore: 'I'm going to cry. Sorry'". *The Guardian*. เก็บจากแหล่งเดิมเมื่อ February 20, 2011. สืบค้นเมื่อ July 15, 2012.
4. ↑  "Anne Love Smith Obituary". *The Washington Post*. May 3, 2009. เก็บจากแหล่งเดิมเมื่อ February 27, 2015. สืบค้นเมื่อ January 15, 2015.
5. ↑
6. ↑  Rees, Jasper (July 24, 2010). "Q&A: Actress Julianne Moore". *The Arts Desk*. เก็บจากแหล่งเดิมเมื่อ January 17, 2013. สืบค้นเมื่อ February 19, 2013.
7. ↑  Burkeman, Oliver (August 26, 2006). "Unravelling Julianne". *The Guardian*. เก็บจากแหล่งเดิมเมื่อ May 18, 2009. สืบค้นเมื่อ May 10, 2009.
8. ↑  "Julianne Moore confirmed for appearance on 'As the World Turns'". *Entertainment Weekly*. คลังข้อมูลเก่าเก็บจากแหล่งเดิมเมื่อ May 7, 2013. สืบค้นเมื่อ October 2, 2013.
9. ↑  Waldman, Alison (April 2, 2010). "Julianne Moore Returns to 'As the World Turns' on Monday". AOL. คลังข้อมูลเก่าเก็บจากแหล่งเดิมเมื่อ April 2, 2013. สืบค้นเมื่อ April 2, 2013.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**จูเลียน มัวร์**

* จูลีแอนน์ มัวร์ ที่อินเทอร์เน็ตมูวีเดตาเบส
* Freckleface Strawberry. Official website for Moore's book series.

| * ด
* ค
* ก
รางวัลออสการ์ สาขานักแสดงนำหญิงยอดเยี่ยม |
| --- |
| 1928–1940 | 
* เจเน็ต เกย์เนอร์ (1928)
* แมรี พิกฟอร์ด (1929)
* นอร์มา เชียเรอร์ (1930)
* มารี เดรสส์เลอร์ (1931)
* เฮเลน เฮส์ (1932)
* แคทารีน เฮปเบิร์น (1933)
* โกลแด็ต กอลแบร์ (1934)
* เบตตี เดวิส (1935)
* ลูอีเซอ ไรเนอร์ (1936)
* ลูอีเซอ ไรเนอร์ (1937)
* เบตตี เดวิส (1938)
* วิเวียน ลีห์ (1939)
* จิงเจอร์ รอเจอส์ (1940)

 |
| 1941–1960 | 
* โจน ฟอนเทน (1941)
* เกรียร์ การ์สัน (1942)
* เจนนิเฟอร์ โจนส์ (1943)
* อิงกริด เบิร์กแมน (1944)
* โจน ครอว์ฟอร์ด (1945)
* โอลิเวีย เดอ แฮวีลันด์ (1946)
* โลเรตตา ยัง (1947)
* เจน ไวแมน (1948)
* โอลิเวีย เดอ แฮวีลันด์ (1949)
* จูดี ฮอลิเดย์ (1950)
* วิเวียน ลีห์ (1951)
* เชอร์ลีย์ บูท (1952)
* ออดรีย์ เฮปเบิร์น (1953)
* เกรซ เคลลี (1954)
* แอนนา มาญานี (1955)
* อิงกริด เบิร์กแมน (1956)
* โจแอนน์ วูดเวิร์ด (1957)
* ซูเซิน เฮย์เวิร์ด (1958)
* ซีมอน ซีญอแร (1959)
* เอลิซาเบธ เทย์เลอร์ (1960)

 |
| 1961–1980 | 
* โซเฟีย ลอเรน (1961)
* แอนน์ แบนครอฟต์ (1962)
* แพตทริเซีย นีล (1963)
* จูลี แอนดรูส์ (1964)
* จูลี คริสตี (1965)
* เอลิซาเบธ เทย์เลอร์ (1966)
* แคทารีน เฮปเบิร์น (1967)
* แคทารีน เฮปเบิร์น/บาร์บรา สไตรแซนด์ (1968)
* แมกกี สมิธ (1969)
* เกลนดา แจ็กสัน (1970)
* เจน ฟอนดา (1971)
* ไลซา มินเนลลิ (1972)
* เกลนดา แจ็กสัน (1973)
* เอลเลน เบอร์สติน (1974)
* หลุยส์ เฟลตเชอร์ (1975)
* เฟย์ ดันนาเวย์ (1976)
* ไดแอน คีตัน (1977)
* เจน ฟอนดา (1978)
* แซลลี ฟิลด์ (1979)
* ซิสซี สเปเซก (1980)

 |
| 1981–2000 | 
* แคทารีน เฮปเบิร์น (1981)
* เมอรีล สตรีป (1982)
* เชอร์ลีย์ แม็กเลน (1983)
* แซลลี ฟิลด์ (1984)
* เจอรัลดีน เพจ (1985)
* มาร์ลี แมตลิน (1986)
* แชร์ (1987)
* โจดี ฟอสเตอร์ (1988)
* เจสซิกา แทนดี้ (1989)
* เคธี เบตส์ (1990)
* โจดี ฟอสเตอร์ (1991)
* เอ็มมา ทอมสัน (1992)
* ฮอลลี ฮันเตอร์ (1993)
* เจสซิกา แลงจ์ (1994)
* ซูเซิน ซาแรนดอน (1995)
* ฟรานเซส แม็คดอร์มานด์ (1996)
* เฮเลน ฮันต์ (1997)
* กวินเน็ธ พัลโทรว์ (1998)
* ฮิลารี สแวงก์ (1999)
* จูเลีย โรเบิตส์ (2000)

 |
| 2001–ปัจจุบัน | 
* แฮลลี เบร์รี (2001)
* นิโคล คิดแมน (2002)
* ชาร์ลิส โตรน (2003)
* ฮิลารี สแวงก์ (2004)
* รีส วิเธอร์สปูน (2005)
* เฮเลน เมียร์เรน (2006)
* มารียง กอตียาร์ (2007)
* เคต วินสเล็ต (2008)
* ซานดรา บุลล็อก (2009)
* นาตาลี พอร์ตแมน (2010)
* เมอรีล สตรีป (2011)
* เจนนิเฟอร์ ลอว์เรนซ์ (2012)
* เคต แบลนเชตต์ (2013)
* จูลีแอนน์ มัวร์ (2014)
* บรี ลาร์สัน (2015)
* เอมมา สโตน (2016)
* ฟรานเซส แม็คดอร์มานด์ (2017)
* โอลิเวีย โคลแมน (2018)
* เรเน เซลเวเกอร์ (2019)
* ฟรานเซส แม็คดอร์มานด์ (2020)
* เจสซิกา แชสเตน (2021)
* มิเชล โหย่ว (2022)

 |

| * ด
* ค
* ก
อินดิเพนเดนต์สปิริตอะวอร์ด สาขานักแสดงนำหญิงยอดเยี่ยม |
| --- |
| 
* เจอรัลดีน เพจ (1985)
* อิซาเบลลา รอสเซลลินี (1986)
* แซลลี่ เคิร์คแลนด์ (1987)
* โจดี ฟอสเตอร์ (1988)
* แอนดี้ แมคดูเวลล์ (1989)
* อันเจลิกา ฮัสตัน (1990)
* จูดี เดวิส (1991)
* ไฟรูซะ บาล์ค (1992)
* แอชลีย์ จัดด์ (1993)
* Linda Fiorentino (1994)
* เอลิซาเบธ ชู (1995)
* ฟรานเซส แม็คดอร์มานด์ (1996)
* จูลี คริสตี (1997)
* อัลลี ชีดี้ (1998)
* ฮิลารี สแวงก์ (1999)
* เอลเลน เบอร์สตีน (2000)
* ซิสซี สเปเซก (2001)
* จูเลียน มัวร์ (2002)
* ชาร์ลิส โตรน (2003)
* แคททาลีน่า ซานดิโน โมเรโน่ (2004)
* เฟลิซิตี ฮัฟฟ์แมน (2005)
* ชารีก้า เอปส์ (2006)
* เอลเลน เพจ (2007)
* เมลิสซา ลีโอ (2008)
* แกบโบเรย์ ซิดิเบ (2009)
* นาตาลี พอร์ตแมน (2010)
* มิเชล วิลเลียมส์ (2011)
* เจนนิเฟอร์ ลอว์เรนซ์ (2012)
* เคต แบลนเชตต์ (2013)
* จูเลียน มัวร์ (2014)
* บรี ลาร์สัน (2015)
* อิซาแบลล์ อูแปร์ (2016)
* ฟรานเซส แม็คดอร์มานด์ (2017)
* เกลนน์ โคลส (2018)

 |